《尹公湖晚归》
宋代·李新

个中适意即吾庐，可是秋来杖屦疏。
碧树野烟连广莫，暮池斜照落函虚。
天高雁迥字明灭，林杳笛寒声有无。
喜见眉间知底事，近乡频领北堂书。

作者简介：宋仙井人，字元应。哲宗元祐五年进士。刘泾尝荐于苏轼。累官承议郎、南郑丞。元符末上书夺官，谪遂州。徽宗大观三年赦还。有《跨鳌集》。